กระทรวงสาธารณสุข ขับเคลื่อนการทำงานปี 2565 ยกระดับการเสริมสร้างสุขภาพเพื่อคนไทยแข็งแรง เศรษฐกิจมั่งคั่ง
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ในปี 2566 จัดทำแผนปฏิบัติราชการตามแผนยุทธศาสตร์ 20 ปี ภายใต้กรอบ 14 แผนงาน 37 โครงการ และ 59 ตัวชี้วัด มุ่งเน้นให้คนไทยสุขภาพดี เศรษฐกิจมั่งคั่ง สู่เป้าหมายประชาชนแข็งแรง เศรษฐกิจไทยเข้มแข็ง ประเทศไทยแข็งแรง ขับเคลื่อน 5 นโยบายสำคัญ เน้นประชาชนเข้าถึงบริการสุขภาพได้มากขึ้น อย่างเป็นธรรม สะดวกและรวดเร็ว พร้อมดูสุขภาพปฐมภูมิที่บ้านและชุมชนด้วยกลไก 3 หมอ  ยกระดับการเสริมสร้างสุขภาพ เพื่อคนไทยแข็งแรง  ผู้สูงอายุได้รับการดูแลอย่างเป็นระบบและทั่วถึง  นำสุขภาพขับเคลื่อนเศรษฐกิจ ส่งเสริมสมุนไพรและภูมิปัญญาไทยขยายโอกาสสู่การเป็นศูนย์กลางการบริการสุขภาพ  ส่งเสริมการท่องเที่ยวเชิงสุขภาพสู่ประชาคมโลก พร้อมจัดทำระบบฐานข้อมูลดิจิทัลเชื่อมโยงข้อมูลสุขภาพ โดยจัดทำคำรับรองการปฏิบัติราชการ หรือ PA เป็นเครื่องมือสำคัญนำไปสู่การประเมินผลการปฏิบัติงาน เป็นตัวชี้วัดและความรับผิดชอบต่อผลสำเร็จตามข้อตกลงร่วมกันที่จะทำงานให้บรรลุเป้าหมาย เกิดประสิทธิภาพและคุณภาพการให้บริการ ผู้รับบริการมีความพึงพอใจ  โดยจะมีการติดตามความคืบหน้าทุก 3, 6, 9 เดือน และ 1 ปี